Michiel Coxie

Michiel Coxie, eller van Coxcien (født 1499 i Mechelen, død 3. mars 1592 i Mechelen) var en flamsk kunstmaler.

Coxie ble utdannet under Bernard van Orley og ved studier i Italia. Han ble en av den romaniserende retningens ivrigste og mest framgangsrike tilhengere i Nord-Europa, kalt "den flamske Rafael". Han arbeidet i Brussel og Mechelen, tilslutt i Antwerpen og laget religiøse bilder i italiensk ånd. 

I kirken Santa Maria dell'Anima i Roma utførte Coxie i 1531 på oppdrag fra kardinal Willem van Enckevoirt en freskesyklus med scener fra den hellige Barbaras liv.

Hans malerier har først og fremst blitt bevart i kirker og samlinger i Belgia, spesielt i Brussel, samt i Spania og Tyskland.

 Referanser 

 Kilder 
 Svensk uppslagsbok. Malmö 1931.

 Eksterne lenker 


Kategori:Flamske kunstnere
Kategori:Personer fra Mechelen